Document ID: 32002R0980

Komission asetus (EY) N:o 980/2002,
annettu 4 päivänä kesäkuuta 2002,
Eurocontrol-standardien hyväksymisestä annetun asetuksen (EY) N:o 2082/2000 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteensopivien teknisten eritelmien määrittelemisestä ja käytöstä lentoliikenteen hallinnan (ATM) laitteiden ja järjestelmien hankinnassa 19 päivänä heinäkuuta 1993 annetun neuvoston direktiivin 93/65/ETY(1), sellaisena kuin se on viimeksi muutettuna komission direktiivillä 97/15/EY(2), ja erityisesti sen 3 artiklan,
sekä katsoo seuraavaa:
(1) Eurocontrol-standardien hyväksymisestä sekä yhteensopivien teknisten eritelmien määrittelemisestä ja käytöstä lentoliikenteen hallinnan (ATM) laitteiden ja järjestelmien hankinnassa annetun direktiivin 93/65/ETY muuttamisesta annetulla komission direktiivillä 97/15/EY, sellaisena kuin se on muutettuna komission asetuksella (EY) N:o 2082/2000(3), hyväksyttiin Eurocontrol-standardi online-tiedonsiirrosta (On-Line Data Interchange, OLDI), versio 1.0, ja Eurocontrol-standardi ilmaliikennepalveluiden tiedonsiirrosta (Air Traffic Services Data Exchange Presentation, ADEXP), versio 1.0.
(2) Asetuksella (EY) N:o 2082/2000 hyväksyttiin kyseisten kahden Eurocontrol-standardin kaksi uudempaa versiota, jotka ovat OLDI-standardin versio 2.2 ja ADEXP-standardin versio 2.0, sekä uusi Eurocontrol-standardi lentotietojen siirron rajapinnan kontrollista (Flight Data Exchange - Interface Control Document, FDE-ICD).
(3) Eurocontrol on tämän jälkeen muuttanut OLDI-standardin versiota 2.2 ja ADEXP-standardin versiota 2.0.
(4) Nämä Eurocontrol-standardien muutokset kuuluvat direktiivin 93/65/ETY soveltamisalaan ja myötävaikuttavat jäsenvaltioiden kansallisten lentoliikenteen hallintajärjestelmien yhdenmukaistamiseen, erityisesti mitä tulee lentojen siirtoon lennonjohtokeskukselta toiselle (OLDI) ja lentoliikennevirran hallintaan (ADEXP).
(5) Näihin muutoksiin sisältyy erityisesti lennon laitemahdollisuuksien osoittaminen, ja muutokset ovat tarpeen useiden kapasiteetin lisäämiseen pyrkivien ohjelmien sujuvan ja turvallisen käyttöönoton helpottamiseksi.
(6) Asetus (EY) N:o 2082/2000 olisi näin ollen muutettava vastaavasti.
(7) Tässä asetuksessa säädetyt toimenpiteet ovat direktiivin 93/65/ETY 6 artiklan 1 kohdalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2082/2000 liitteet I ja II tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä kesäkuuta 2002.

Labels: 1
7
8
13
12